Ná Saterdag is dit ’n maklike raaiskoot om Engeland die beste rugbyspan op aarde op dié oomblik te noem. Die Poms het Ierland met 18-7 getroef in Groep A van die Herfsnasiesbeker en dit lyk asof net Frankryk hulle moontlik om dié louere kan uitstof.
Ondanks ’n uiters beroerde lynstaan en ’n skrum wat plek-plek ook nie in rat kon kom nie, het die Iere die leeueaandeel balbesit geniet, maar die Engelse verdedigingspatroon was fyn ingestel deur John Mitchell.
Tussen hulle het hulle soveel druk op die Iere gesit dat dié letterlik nooit na die wenspan gelyk het nie, ongeag deur hoeveel fases hulle is terwyl hulle vergeefs vir skoon bal probeer sorg het nie. Itoje- en Underhill-hulle het die losbal genoegsaam vertraag dat gate nooit agterlangs opgeduik het nie.
Burns het amper dadelik vir Jacob Stockdale deurgejaag met ’n behendige skop in die kassie, maar teen daai tyd was dit lankal duidelik wie sou wen.
May, ’n man propvol van die X-faktor, het ’n rolskop deur ’n nou gaatjie gedruk voordat hy sokkerstyl verder vorentoe geskop het om self op te volg en Ierland se doppie min of meer amptelik te klink ná ’n skrale 21 minute.